KCE มีบิ๊กล็อตวันนี้ มูลค่า 2.98 พันลบ.
KCE มีบิ๊กล๊อตวันนี้ (6 ม.ค.) 1 รายการ ปริมาณ 44,000,000 หุ้น มูลค่า 2.98 พันล้านบาท ราคาเฉลี่ย 67.63 บาท ซึ่งเป็นราคาสูงกว่ากระดานซื้อขาย โดยวันนี้ราคาหุ้นปิดตลาดอยู่ที่ 67.50 บาท ลบ 1.25บาท หรือ 1.82% ราคาสูงสุด 68.50 บาท ราคาต่ำสุด 67 บาท มูลค่าซื้อขายที่ 3.10 พันล้านบาท โดย KCE ชี้แจงว่าเป็นการโอนหุ้นของกลุ่มผู้ถือหุ้นใหญ่ ตระกูล “องค์โฆษิต”
6 ม.ค. 2559

ผู้สื่อข่าวรายงานว่า บริษัท เคซีอี อีเลคโทรนิคส์ จำกัด (มหาชน) หรือ KCE มีบิ๊กล๊อตวันนี้ (6 ม.ค.) จำนวน 1 รายการ ปริมาณ 44,000,000 หุ้น มูลค่า 2.98 พันล้านบาท ราคาเฉลี่ย 67.63 บาท ซึ่งเป็นราคาสูงกว่ากระดานซื้อขาย โดยวันนี้ราคาหุ้นปิดตลาดอยู่ที่ 67.50 บาท ลบ 1.25บาท หรือ 1.82% ราคาสูงสุด 68.50 บาท ราคาต่ำสุด 67 บาท มูลค่าซื้อขายที่ 3.10 พันล้านบาท
โดย KCE ระบุว่า การขายหุ้นในกระดานใหญ่ (BigLot) ในวันที่ 6 มกราคม 2559 โดยมีบริษัท APCO CAPITAL PTE. LTD ซึ่งนายอรรถสิทธิ์ องค์โฆษิต (บุตร) ถือหุ้นอยู่ร้อยละ 50 และนางสาวชุตินาถ องค์โฆษิต (บุตร) ถือหุ้นอยู่ร้อยละ 50 เป็นผู้ซื้อหุ้นจากนายบัญชา องค์โฆษิต (บิดา) จำนวน 14,000,000 หุ้น และซื้อหุ้นจากนางวรลักษณ์ องค์โฆษิต (มารดา) จำนวน 30,000,000 หุ้น หลังจากการทำรายการแล้วผู้ซื้อหุ้นและผู้ขายมีจำนวนหุ้นที่ถือครอง ดังนี้

ทั้งนี้ การทำรายการดังกล่าวเป็นการจัดโครงสร้างการถือหุ้นภายในครอบครัวให้มีความเหมาะสมและชัดเจนมากยิ่งขึ้น จึงมิได้มีผลกระทบต่อการดำเนินธุรกิจและการบริหารงานของกลุ่ม KCE แต่อย่างใด การดำเนินธุรกิจยังคงอยู่ภายใต้การบริหารงานของกรรมการและผู้บริหารชุดเดิมทั้งหมด และไม่เข้าข่ายที่จะต้องทำคำเสนอซื้อเป็นการทั่วไปแต่อย่างใด
 